Държавен вестник, бр. 30, 2021 г., стр. 145

БРОЙ  30	
Д Ъ Р Ж А В Е Н  В Е С Т Н И К 	
СТР.  145  
обстойно и съдът се е произнасял многократ­
но, като е потвърдил законосъобразността 
му (Определение № 6669/16.05.2013 г. по а.д. 
№ 5176/2013 г., оставено в сила с Опреде­
ление № 10610/12.07.2013 г. на ВАС по а.д. 
№ 8776/2013 г.; същото и в Определение 
№ 6673/16.05.2013 г. по а.д. № 5708/2013 г., оста­
вено в сила с Определение № 10499/11.07.2013 г. 
на ВАС по а.д. № 8118/2013 г.). По аналогия 
потвърждение на тази практика може да 
се открие в Определение № 8741/2007 г. по 
а.д. № 8720/2007 г., 5 чл. с-в, в което съдът 
приема, че е налице необходимост от защита 
на важни държавни интереси по изпълнение 
на международни договори. Както посочва 
ВАС, липсата на национална уредба налага 
този специфичен мотив на КРС за допускане 
на предварително изпълнение (Определение 
№ 10644 от 11.08.2014 г. по а.д. № 5034/2014 г. 
на ВАС, оставено в сила с Определение 
№ 14419/2.12.2014 г. по а.д. № 12550/2014 г. на 
ВАС, 5 чл. с-в).
Комисията счита, че е налице необходи­
мост от защита на особено важен държавен 
интерес. Той се изразява в необходимостта от 
изпълнение на задължения, произтичащи от 
правото на ЕС, което задължава комисията 
да разпорежда предварително изпълнение на 
своите решения, свързани с имплементирането 
на Европейската регулаторна рамка. Съгласно 
чл. 31 (1) от Директива (ЕС) 2018/1972 дър­
жавите – членки са длъжни да гарантират, че 
до приключване на обжалването решението 
на националния регулаторен орган остава в 
сила, освен ако не са приложени временни 
мерки в съответствие с националното за­
конодателство. С други думи преценката за 
особено важните интереси, които следва да 
бъдат защитени с решенията на комисията, 
е направена на ниво ЕС и е закрепена със 
задължителна разпоредба на Директива (ЕС) 
2018/1972.
В по-широк аспект предварителното изпъл­
нение на решенията на комисията гарантира, 
че ще се постигне една от целите, заложени 
в чл. 3 от Директива (ЕС) 2018/1972 (преди­
шен чл. 8 от Директива 2002/21/ЕО) – да се 
допринася за развитието на вътрешния пазар 
на ЕС. Липсата на предварително изпълне­
ние на решенията на КРС, при положение, 
че решенията на останалите европейски ре­
гулатори имат такова, ще има прекия ефект 
на парцелиране на вътрешния пазар поради 
създаване на различни условия за предоставя­
не на електронни съобщителни мрежи и/или 
услуги. КРС счита, че е налице особено важен 
държавен интерес от изпълнение на задълже­
нията на Република България, произтичащи 
от чл. 288 (3) от ДФЕС. Единственият правен 
механизъм за изпълнение на задължението 
по чл. 31 (1) от Директива (ЕС) 2018/1972 е 
разпореждане на предварително изпълнение 
на настоящото решение на основание чл. 60, 
ал. 1 от АПК. 
3. КРС счита, че разпореждането за пред­
варително изпълнение на настоящото решение 
се налага, за да се защитят особено важни 
държавни интереси – ефективно управление 
и ползване на радиочестотния спектър:
Съгласно чл. 18, ал. 3 от Конституцията 
на Република България държавата осъщест­
вява суверенни права върху радиочестотния 
спектър. Съгласно чл. 18, ал. 5 от Конститу­
цията на Република България условията и 
редът, при които държавата издава разреше­
ния за ползването му, се уреждат със закон. 
Предвид ограничеността на радиочестотния 
спектър ЗЕС детайлно урежда хипотезите 
на предоставяне на радиочестотен спектър, 
описва условията, реда за неговото ползване 
и хипотезата на допълнително предоставяне 
на ресурс, като въвежда утежнен строго фор­
мален разрешителен режим относно предос­
тавянето му. Предварителното изпълнение на 
решението за издаване на разрешението ще 
гарантира, че предоставеният радиочестотен 
спектър ще се използва ефективно от пред­
приятието за периода до влизане в сила на 
решението на КРС. 
4. КРС счита, че разпореждането за пред­
варително изпълнение на настоящото решение 
се налага поради това, че от забавата при 
изпълнението в случай на обжалване може 
да последва значителна или трудно попра­
вима вреда:
Значителната и трудно поправима вреда 
в случая ще се изрази в невъзможността 
от издаване на разрешения на спечелилите 
търга участници, респ. пречка за ефективно 
изграждане на мобилната мрежа, съответно 
невъзможност от предоставяне на подобрени 
мобилни услуги, което е във вреда на всички 
крайни потребители и особено секторите, 
които използват мобилни услуги като част 
от своята собствена стопанска дейност – за 
комуникация или предоставяне на услуги 
(електронна търговия, IT сектора и др.). 
Значителната и трудно поправима вреда се 
изразява в загубата на благосъстоянието за 
обществото, което би се увеличило при ре­
алното предоставяне на мобилни услуги за 
пренос на данни с висока скорост.
5. Опасност, че изпълнението на акта може 
да бъде осуетено:
Липсата на предварително изпълнение 
и съответно спирането на изпълнението на 
решението на комисията ще спре развитието 
на мрежата на предприятието за времето на 
съдебния спор. Продължаването на изгражда­
нето на съответната електронносъобщителна 
мрежа ще може да започне чак след издаване 
на разрешение в сила на решението, което ще 
бъде в друга пазарна ситуация и поначало раз­
лична от настоящата, в която то е планирало 
своите инвестиции. В случая е налице опас­
ност възникването на правата за ползване на 
разрешението да настъпи в по-късен момент, 
когато предприятието вече не може да осигури